open-index/open-wikipedia-markdown huggingface dataset:
V gorah moje serdce (film, 1967)

***U planinama je moje srce*** () je sovjetska crno-bijela kratka filmska komedija snimljena 1967. godine u režiji Rustama Hamdamova. Predstavlja adaptaciju istoimenog teatarskog komada američkog pisca Williama Saroyana. Proatgonist, koga tumači Aleksandar Kostomolocki je putujući trubač koji pronalazi privremeno utočište kod jedne porodice. Hamdamov je film režirao za vrijeme studija na moskovskom VGIK-u i on dugo godina nije bio javno prikazan. Za njega je karakteristično da je napravljen u stilu nijemih filmova s početka 20. vijeka, pri čemu se koristi klavir kao muzička podloga, odnosno narator koji objašanjava radnju.

Isti je tekst još dva puta ekraniziran u SSSR-u - 1974. u Tadžikistanu i 1976. u Armeniji.

## Vanjske veze
* Информация о фильме на сайте russiancinema.ru 
* Ульяна Ларионцева. ГДЕ ВАШЕ СЕРДЦЕ? ЛИТЕРАТУРА или КИНО? (о фильме Хамдамова «В горах мое сердце») 
* «В горах мое сердце» в библиотеке Armenian Global Community
*
Majnard Ferguson i Džon Hendriks

***Majnard Ferguson i Džon Hendriks*** je jugoslovenska muzički televizijski specijal u produkciji RTV Beograd emitovan 1968. godine. U njemu su nastupili poznati kanadskidžez trubač Majnard Ferguson i američki džez pevač Džon Hendriks. Emisiju je vodio Sveta Lukić, a režirao Aleksandar Đorđević.

## Uloge

## Vanjske veze
*
Maynard Ferguson

**Walter Maynard Ferguson** C.M. (4. maj 1928 – 23. august 2006) bio je kanadski jazz trubač i vođa orkestra. Postao je poznat zahvalujući nastupima u orkestru Stana Kentona prije nego što je 1957 osnovao svoj big band. Mnogi od njegovih big bendova su poslužili kao podloga za karijere brojnih telentiranih izvođača, a on sam poznat po izuzetnom talentu za sviranje nekoliko instrumenata.

## Izvori

## Vanjske veze
* Official website
* Interview – NAMM Oral History Library (2006)
* Jazz History Database
* Review of ''MF Horn 4 & 5 – Live at Jimmy's''
* Review of ''The One and Only Maynard Ferguson''
* Review of Ralph Jungheim's book ''Maynard!'' at ''JazzTimes'' 
* One of the last Maynard Ferguson concert reviews at JazzChicago.net 
* Tribute at International Trumpet Guild
* Obituary
*
Jon Hendricks

**John Carl Hendricks** (16. septembar 1921 – 22. novembar 2017), poznat po umjetničkom pseudonimu **Jon Hendricks**, bio je američki jazz tekstopisac i pjevač. Smatra se jednim od začetnika vocalesea, muzičkog stila koji je dodavao tekst postojećim instrumentalnim kompozicijama, odnosno zamjenjivao instrumente s pjevačima, pri čemu se posebno ističu aranžmani big band klasika Duke Ellingtona i Counta Basieja. Također je poznat i kao jedan od najpoznatijih scat pjevača.

## Izvori

## Vanjske veze

*
*
*
*On Stage at the Kennedy Center: The Mark Twain Prize 2002 – Behind the Curtain – Jon Hendricks from PBS
Sastanak muzičara – Džem sesija

***Sastanak muzičara – Džem sesija*** je jugoslovenski muzički televizijski specijal u produkciji RTV Beograd 1968. godine. Predstavljao je zajednički nastup od tada najpoznatijih džez muzičara u Jugoslaviji. Režirao ga je Zdravko Šotra.

## Uloge

## Vanjske veze
*
Karavan – Zmijanje

***Karavan – Zmijanje*** je jugoslovenski dokumentarni TV film snimljen 1968. godine u produkciji RTV Beograd i režiji Milana Kovačevića. Posvećen je oblasti Zmijanja u BiH te predstavljao deo ciklusa, odnosno epizodu putopisno-obrazovne TV-serije *[[Karavan (TV serija)|Karavan]]*.

## Uloge

## Vanjske veze
*
Karavan – Oko Ključa

***Karavan – Oko Ključa*** je jugoslovenski crno-beli televizijski dokumentarni film snimljen 1968. godine i režiji Zvonka Simonovića i po scenariju Milana Kovačevića. Posvećen je okolini grada Ključa u BiH. Predstavlja deo ciklusa, odnosno epizodu putopisno-obrazovne TV-serije *[[Karavan (TV serija)|Karavan]]*.

## Vanjske veze
*
1920-e na televiziji

## Globalni televizijski događaji

* 1923 –Vladimir Zworykin patentira "iconoscope", preteču televizijskih kamera za električno kaniranje.
* 2. oktobra 1925 – John Logie Baird uspješno emitira i prikazuje na daljinu prve televizijske slike u svojoj laboratoriji.
*26. januara 1926 26. januara Baird prvi put javno demonstrira mehaničku televiziju članovima Kraljevske institucije.
* 1927 – Baird demonstrira prvi sistem za snimanje televizije. Njegov sistem Phonovision snima sliku i zvuk na konvencionalnim gramofonskim pločama od 78rpm. 1. januara British Broadcasting Corporation dobiva kraljevsku povelju. Osnovan NBC.
* 1928 – Baird demonstira sistem mehaničke televizije u boji. 
* 28. maja 1928 - W2XB (preteča WRGB) u Schenctadyju, prva televizijska stanica u historiji, počinje emitirati program mehaničke televizije. 
* 1928 - Osnovan Columbia Broadcasting System (CBS).
* septembar 1929 – Baird Television Development Company počinje eksperimentalno emitiranje u suradnji sa BBC-om.
1930-e na televiziji

**[[1930-e]]** su bile izuzetno važan period u historiji televiziji, s obzirom da je ona prvi put počela iz eksperimentalne sfere ulaziti u javnost, a što se odrazilo kroz pojavu prvih televizijskih stanica sa javno dostupnim programom. Na njen razvoj su, sa druge strane, uticale ekonomske okolnosti Velike ekonomske krize, a zbog čega je tržište za nove televizijske aparate bilo ograničeno na izuzetno maleni dio najbolje stojećeg stanovništva, odnosno ograničenost tehnologije zbog koje je televizijski program moglo pratiti isključivo stanovništvo velikih gradova. Usprkos toga, televizija, koja je od elektromehaničkog prešla na "čisti" elektronski format, se kao medij pojavila u nizu zemalja - u SAD, Ujedinjenom Kraljevstvu, Francuskoj, Njemačkoj i SSSR-u - gdje će njen razvoj od ljeta  1939. prekinuti izbijanje Drugog svjetskog rata.  

## Događaji i trendovi
* 22. februar 1932 - BBC prvi put počinje redovno emitirati televizijski program, koristeći elektromehanički standard.
* 1-16. august 1936 - Ljetne olimpijske igre u Berlinu postaju prvi javni događaj koji je redovno prenošen preko televizije zahvaljujući njemačkoj državnoj televiziji Fersehsender Paul Nipkow. 
* 4. mart 1939 - Na programu BBC-ja prikazana *[[Condemned To Be Shot]]*, prva televizijska drama u historiji.
Gradilište (dokumentarni TV film)

***Gradilište*** je jugoslovenski televizijski dokumentarni film snimljen 1968. godine u produkciji RTV Beograd i režiji Božidara Vučurovića. Scenario je napisao Dimitrije Tasić, inspirisan poezijom Branislava Petrovića koji se pojavljuje u filmu.

## Uloge

## Vanjske veze
*
Río de Oro (poluotok)

**Río de Oro** (španjolski: *Península de Río de Oro* ili *Península de Villa Cisneros*, arapski: Wad ad-Dahab) je poluotok u Atlanskom oceanu u Zapadnoj Sahari.

## Geografija

Uski komad kopna prosječno visok 9 metara proteže se u dužinu nekih četrdesetak kilometara u smjeru sjeveroistok-jugozapad, širinom od 4 do 7 km. Od kopna s kojim je vezan na sjeveroistoku ga dijeli nešto širi zaljev, kog su portugalski istraživači nazvali Rio do Ouro (dosl. Zlatna rijeka).. Na njegovoj sredini leži grad Dakhla koji u zaljevu ima sigurnu luku.

## Reference

## Vanjske veze
* ''Península de Río de Oro'' (na portalu Mapcarta)
Dakhla

**Dakhla** (arapski: الداخلة, berberski: *Eddaxla*, španjolski: *Dajla*, nekad zvana *Villa Cisneros*) je dugi po veličini grad u Zapadnoj Sahari, od 106.277 stanovnika. Nad Dakhlom kao i na ostalih 80 % teritorija Zapadne Sahare kontrolu ima Kraljevina Maroko koja u njemu drži veliki garnizon, iako bi se prema sporazumu koji je i Maroko potpisao trebao održati referendum o budućnosti te zemlje, pod pokroviteljsvom Ujedinjenih naroda. Iako ima dosta lokalnih Saharaca koji bi željeli da ta zemlja postane nezavisna Saharska Arapska Demokratska Republika, Maroko se danas previše ne obazire na dogovore i drži grad čvrsto pod svojom kontrolom, pa mu je dodjelio ulogu administrativnog centra regije Dakhla-Oued Ed-Dahab.

## Geografija

Dakhla leži na jugozapadnom kraju atlanskog poluotoka Río de Oro, udaljena oko 550 kilometara jugozapadno od El Aaiúna, glavnog grada Zapadne Sahare, te oko 400 km sjeverno od mauritanske granice.

## Historija

Španjolski ribari (naročito oni s Kanara) lovili su uz obale Zapadne Sahare još od 16. vijeka i imali privremena naselja, međutim, tek su 1881. podigli prvi dok u sidrištu na poluotoku Río de Oro. Nakon tog je 1884. osnovan i današnji grad pod imenom *Villa Cisneros*. U njemu su izgradili vojničku utvrdu i crkvu. Villa Cisneros bila je u vrijeme kolonije Španjolska Sahara administrativni centar provincije Río de Oro. 

Nakon povlačenja Španjolaca 1975. otpočele su borbe za Zapadnu Saharu, a marokanska vojska zauzela je Dakhlu. Marokanska vojska je početkom 1982. počela graditi pješčani zid prema Alžiru kako bi spriječio gerilske napade Polisaria, do 1985. zid je stigao i do Dakhle.

## Atrakcije
Oko 100 km južno od Dakhle, i dvadesetek km od oceana leži *[[Pustinja]] Imlili*. Tu u pijesku leži 160 prirodnih bazena (sebkha) sa slanom vodom u kojima čak ima i malih riba.

## Privreda
Ribarstvo je najveća i gotovo jedina privredna grana, naročito kavezno uzgajanje oštriga u plitkom moru zaljeva, koje se izvoze u Evropu.

### Transport
Pored male ali sigurne luke u zaljevu, Dakhla ima i aerodrom (IATA: VIL) s linijama prema Casablanci i Agadiru u Maroku odnosno El Aaiúnu u Zapadnoj Sahari.

## Pobratimski gradovi

## Reference

## Vanjske veze

* ''Before You Go: What You Should Know about Dakhla''
Sirijski obred

Termin **Sirijski obred** se može odnositi na:

* Zapadnosirijski obred, liturgijski obred Sirijske orijentalno-pravoslavne crkve, i Sirijske istočno-katoličke crkve
* Istočnosirijski obred, liturgijski obred Asirijske crkve Istoka, i Haldejske katoličke crkve
Smara

**Smara** (arapski: السمارة‎,  *as-Samāra*) španjolski: *Esmara* ili *Semara*) je grad u Zapadnoj Sahari, od 57.035 stanovnika. Smara je jedini veći grad koji su osnovali domicilni Saharci i jedini veći urbani centar daleko od obale Atlantika, specifičan po svojim crvenim kućama. Taj dio Zapadne Sahare bogat fosfatima nedaleko granice anektirala je Kraljevina Maroko odmah nakon odlaska Španjolske kao i ostatak od 80 % teritorija te zemlje nakon toga.

## Geografija
Smara leži na sjeveroistoku Zapadne Sahare u oazi udaljena oko 230 km istočno od svog glavnog grada El Aaiúna i oko 265 km južno od marokanskog Guelmima.

## Historija
Smara je izasla u 19. vijeku kao trgovački centar tog dijela Sahare.
Između 1898. i 1902. bila je uporište pobune koju je protiv francuske kolonizacije poveo šeik Mā' al-Aynayna (Muhammad al-Mustafā) sa svojim gerilcima.

Francuske trupe zauzele su grad 1913. i pritom ga teško razorile, ali su ga u skladu s prethodnim kolonijalnim dogovorima prepustile Španjolskoj.
Nakon pobune lokalnog stanovništa 1934. razolile su ga i Španjolske trupe. Kad je Španjolska najavila svoj odlazak iz Zapadne Sahare rasplamsale su se borbe između Polisarija i Maroka. Nakon tog je 1976. Maroko poduzeo ofenzivu i zauzeo taj kraj.

Danas Maroko u njemu drži veliki garnizon, radi eventualnih gerilcilskih napada Polisarija.

## Demografija
Većina stanovnika su Saharci, ali ima dosta doseljenih Marokanaca, religijski oni su muslimani suniti s popriličnim utjecajem sufizma.

## Atrakcije
Smara je pitoreskni grad, a dvije najveće znamenitosti su medresa (zavija) Plavog sultana (početak 20. vijeka) i džamija, koje su izgrađene od bazalta i bogato dekorirane isklesanom ornamentima.

## Privreda
Pored trgovine stanovnici se bave poljoprivredom i stočarstvom.

Smara ima i aerodrom (IATA: SMW, ICAO: GMMA/GSMA) ali se njime služi jedino marokanska i vojska.

## Pobratimski gradovi
*  Córdoba, Španjolska
*  Écija, Španjolska
*  Gijón, Španjolska
*  Paysandú, Urugvaj

## Reference

## Vanjske veze

* ''Before You Go: What You Should Know about Smara''
Bucraa

**Bucraa** (arapski: بوكراع‎, berberski: *ⴱⵓⴽⵔⴰⵄ*, ili *Bou Craa*, *Bu Craa*, *Boukra*) je rudarski gradić od 3.000 stanovnika na sjeveru Zapadne Sahare, nad kojim od 1976. kontrolu ima Kraljevina Maroko, a pravo polaže 
Saharska Arapska Demokratska Republika.

## Geografija
Bucraa leži u pustinjskoj unutrašnjosti, udaljena 100 kilometara jugozapadno od grada Smare.

## Historija
Bucraa je niknula nakon otkrića velikih količina fosfata 1963. kao rudarsko naselje, otkad se počelo iskapati 1972. godine. Za transport rude izgrađena je pokretna traka duga 105 kilometara do luke El Marsa, koja leži tridesetak km južnije od El Aaiúna. Za vrijeme gerilskog rata koji je vodio Polisario protiv Maroka, pokretna traka je često bila oštećena. Bucraa je ostao pod marokanskom vlašću tokom čitavog sukoba.

Otvoreni rudnik pored grada danas je najveći rudnik fosfata na svijetu i 2011. je proizveo 2,400.000 tona, što je predstavljalo 14% od ukupne proizvodnje te sirovine. Zajedno s pokretnom trakom, rudnik je toliko velik da je jedna od rijetkih ljudskih građevina vidljiva iz Međunarodne svemirske stanice.

## Pobratimski gradovi
*  Castro Urdiales, Španjolska
*  Llodio, Španjolska

## Reference

## Vanjske veze
* ''Bou Craa Phosphate Mine, Western Sahara''
Saguia el-Hamra (vadi)

**Saguia el-Hamra** (arapski: الساقية الحمراء) je sezonski vodotok odnosno vadi na sjeveroistoku Zapadne Sahare, dug 30 km.

## Karakteristike
Vadi izvire za velikih pljuskova u brdima kod sela Farsia nedaleko od marokanske granice. Od tamo teče prema zapadu odnosno gradu El Aaiún kod kojeg je podignuta brana za akumulaciono jezero. Sliv vadija proteže se po terenu prosječne nadmorske visine od 95 metara.

## Reference

## Vanjske veze

* ''Wad as Saquia al Hamra'' na portalu Mapcarta 
* ''Río Saguia El Hamra''
1940-e na televiziji

**[[1940-e]]** su bile važan period za historiju televizije, na koju je snažan, ali i uglavnom negativan uticaj imao Drugi svjetski rat; iako je rat potakao razvoj elektronske tehnologije, razaranja i ekonomske nedaće su u velikom dijelu zemalja smanjiče  komercijalnu ili tehničku podlogu za razvoj televizijske djelatnosti. Jedan od izuzetaka su bile SAD, uglavnom netaknute ratnim zbivanjima, gdje se od samog završetka rata počela brzo razvijati moderna komercijalna televizija kojom će dominirati tri velike nacionalne mreže.

## Događaji i trendovi
* 29. august 1940 – Peter Carl Goldmark, inženjer u službi mreže CBS prvi put uspješno demonstrira vlastiti sistem televizije u boji.
* 30. april 1941. – Federalna komisija za komunikacije (FCC) odobrava standard televizijskog signala u SAD od 525 linija i 30 sličica u sekundi koga je predložio Odbor za nacionalni televizijski sistem (), i koji je po njemu dobio skraćenicu NTSC.
* 1. jul - Početak redovnog emitiranja komercijalne televizije u SAD, kojim će ispočetka dominirati dvije velike TV-kompanije, odnosno radiodifuzne mreže NBC i CSS; godine 1948. će sa programom započeti i treća kompanija pod imenom ABC; te će tri tvrtke decenijama imati de facto televizijski monopol  u SAD i značajan uticaj na televizijsku djelatnost u svijetu.
* 7. jun - U Ujedinjenom Kraljevstvu sa televizijskim programom, nakon višegodišnje pauze izazvane ratom, započinje BBC Television Service, čiji će program tokom sljedećih decenija steći reputaciju najkvalitenijeg na svijetu, odnosno uzora za brojne druge državne televizije u svijetu.
Šećerana (razvrstavanje)

Riječ **šećerana** ili ime **Šećerana** može biti:
* **[[šećerana]]**, tvornica šećera;
* **[[Šećerana (Baranja)]]**, naselje u Baranji.
* **Šećerana ulica**, ulica / naselje u Županji uz tvornicu šećera Sladorana d.o.o.
* **[[Palača šećerane u Rijeci]]**, upravna zgrada bivše rafinerije šećera u Rijeci

## Povezano
* 
*
Kastriotija

**Kastriotija** (albanski: *Kastrioti*) se može odnositi na:

* Kastriot, albanski naziv za Obilić, grad na Kosovu i Metohiji, Srbija
* , selo u istoimenoj opštini u oblasti Diber, Albanija
* , opština u oblasti Diber, Albanija

## Povezano
* Kastrioti, razvrstavanje
* Kastriot, razvrstavanje
Bojador

**Bojador** (arapski: بوجدور, *Būjaydūr*, španjolski: *Cabo Bojador*) je grad u Zapadnoj Sahari koji broji 42.651 stanovnika.

## Geografija
Bojador leži pored istoimenog rta nedaleko od atlanske obale u Zapadnoj Sahari, udaljen oko 200 km jugozapadno od svog glavnog grada El Aaiúna i oko 340 km sjeveoistočno od Dakhle.

## Historija

Ime je dobio po nedalekom rtu Bojador čije je orginalno arapsko ime *Abu Khaṭar* (dosl. Otac opasnosti). Tako je nazvan zbog brojnih hridi, plitkog mora i jakih struja, zbog čega ga je bilo opasno oploviti.

Prvi evropski moreplovac koji ga je oplovio 1434. bio je portugalski istraživač Gil Eanes. Kasnije su portugalski trgovci roblem koristili uvalu iza rta za sidrenje i trgovanje s domorocima. Nakon 1450. nastupio je period u kojem su se Španjolci i Portugalci međusobno nadmetali oko Bojadora. Španjolska je konačno dobila pravo na rt i tadašnje selo Bojador 1860. godine, nakon sklapanja mirovnog ugovora s Marokom u Tétouanu, pa ga je 1884. i službeno anektirala.

Početkom 20. vijeka podignut je svjetionik kako bi olakšao plovidbu oko rta. Nakon povlačenja Španjolske iz Zapadne Sahare 1976. godine, Maroko je anektirao taj kraj i značajno investirao u Bojador izgradivši postrojenje za desalinizaciju i vojnu bazu s kasarnama za prilično veliki garnizon. Usto ga je proglasio administrativnim centrom svoje nove provincije provincije Boujdour.

Dobrom asfaltnom cestom dugom 200 km povezan je sa svojim glavnim gradom El Aaiúnom na sjeveru.

## Privreda
Najveća i osnovna privredna aktivnost je ribarstvo.

## Pobratimski gradovi
*  Ketta, Gana
*  San Sebastián, Španjolska

## Reference

## Vanjske veze

* ''Bojador''
Bojador (rt)

**Rt Bojador** (španjolski i portugalski: *Cabo Bojador*, arapski: رأس بوجدور, ra's Būyadūr) je rt u Atlanskom oceanu u Zapadnoj Sahari. Pored njega danas leži lučki grad Bojador.

## Historija
Njegovo orginalno arapsko ime je **Abu Khaṭar**, doslovno Otac opasnosti, dobiven zbog brojnih hridina, plitkog mora i vrlo jakih struja zbog čega ga je bilo teško oploviti. Prvi evropski moreplovac koji je oplovio opasni rt bio je portugalski istraživač Gil Eanes 1434. godine. Kasnije su portugalski trgovci robljem koristili kraj za trgovanje s domorocima i ukrcaj robova. Nakon 1450. nastupio je period u kojem su se Španjolci i Portugalci trvili oko toga kraja. Španjolska je konačno dobila pravo na rt i selo Bojador s okolicom 1860. godine, nakon sklapanja mirovnog ugovora s Marokom u Tétouanu, pa ga je 1884. i službeno anektirala.

Početkom 20. vijeka podignut je svjetionik kako bi olakšao plovidbu oko rta. Nakon što se Španjolska povukla iz Zapadne Sahare 1976. godine, Maroko je anektirao kraj i značajno investirao u Bojador gdje je sagradio postrojenje za desalinizaciju i vojnu bazu s kasarnama za prilično veliki garnizon. Usto ga je proglasio administrativnim centrom svoje nove provincije Boujdour. Dobrom asfaltnom cestom dugom 200 km povezan je sa svojim glavnim gradom El Aaiúnom na sjeveru.

## Reference

## Vanjske veze
* ''Bojador''
* ''Cape Bojador''
Državna himna Hondurasa

**"Državna himna Hondurasa"** (španjolski: *Himno Nacional de Honduras*) je od 1915. godine državna himna Hondurasa, kada je usvojena donošenjem službenog predsjedničkog dekreta. Autor teksta himne je pisac Augusto Coello, dok je glazbu komponirao Carlos Hartling, honduraški kompozitor njemačkih korijena. Himna se ponekad neslužbeno naziva "Tvoja zastava je ljepota na nebu" (španjolski: *Tu bandera es un lampo de cielo*), što je ujedno i prvi stih himne. 

Himna se sastoji od referna i sedam strofa, koje prezentiraju kratku povijest Hondurasa. Službeno se izvode samo refren i posljednja strofa, s tim da se refren pjeva dva puta - prije i poslije strofe. 

## Vanjske veze
* Honduras: ''Himno Nacional de Honduras'' - Audio of the national anthem of Honduras, with information and lyrics
Ustav Hondurasa

**Politički ustav Republike Honduras** (španjolski: *Constitución Política de la República de Honduras*) je najviši pravni akt (ustav) u Hondurasu. Ratificiran je i objavljen 20. siječnja 1982. godine u službenom glasilu, *La Gaceta*; stupanjem na snagu, Ustav iz 1982. godine postao je dvanaesti ustav Hondurasa od 1825. godine, kada je donesen prvi ustav. Sastoji se od preambule i osam glava, koje reguliraju osnovno državno i društveno uređenje u zemlji. Od 1984. do 2005. godine je mijenjan ukupno 26 puta, a Nacionalni kongres je u periodu od 1982. do 2005. godine objavio deset tumačenja dokumenta.

Godine 2009., ustav se našao u centru međunarodnog interesa usred ustavne krize koju je izazvao tadašnji predsjednik Manuel Zelaya, koji je želio mijenjati ustav. Nedugo nakon izbijanja ustavne krize, vojska je svrgnula predsjednika Zelayju, kojega je naslijedio Roberto Micheletti. Michelettijeva *de facto* vlada donijela je dekrete kojima je ukinula neke od temeljnih prava i sloboda, zbog čega je ustav Hondurasa naišao na oštre međunarodne kritike; bivši kostarikanski predsjednik Óscar Arias nazvao je, 2009. godine, honduraški ustav "najgorim na cijelom svijetu".

## Vanjske veze
* Constitución Vigente de Honduras , National Congress of Honduras
*Honduran Constitution with 2005 reforms, Georgetown University Political Database of the Americas
Nacionalni kongres (Honduras)

**Nacionalni kongres** (španjolski: *Congreso Nacional*) je jednodomni parlament Hondurasa te nositelj zakonodavne vlasti u zemlji. Nacionalni kongres utemeljen je 29. kolovoza 1824. godine, tri godine nakon proglašenja nezavisnosti od Španjolske. Aktualni sastav i ovlasti Nacionalnog kongresa regulirane su ustavom iz 1982. godine. 

Aktualni Nacionalni kongres broji 128 zastupnika, koji se biraju na demokratskim izborima načelom proporcionalne reprezentacije. Mandat zastupnika traje četiri godine. Od 2014. godine, predsjednik Nacionalnog kongresa je Mauricio Oliva iz Nacionalne stranke, koja je ujedno i najjača parlamentarna stranka te čelnica vladajuće koalicije. Nacionalni kongres sastaje se u Zakonodavnoj palači u Tegucigalpi, a godišnja zasjedanja započinju 25. siječnja svake godine. 

## Vanjske veze
* Službena stranica
Saguia el Hamra

**Saguia el Hamra** (arapski: الساقية الحمراء‎ - Crveni kanal) je jedna od dvije geografske regije u Zapadnoj Sahari (druga je Río de Oro). Regija je ime dobila po istoimenom vadiju koji protiče kroz njen administrativni centar El Aaiún.

## Geografija i historija
Saguia el Hamra se proteže po sjeveru na površini od 82.000 km², od rta Bojador sve do marokanske granice koja de facto to više nije.  Naime nakon što se Španjolska 1976. povukla iz Zapadne Sahare, Maroko je tu regiju jednostavno anektirao.

Pored El Aaiúna koji je glavni i najveći grad (217.732 st.) veći urbani centar je i Smara (57.035) koja leži u unutrašnjosti. Između njih vodi solidna asfaltna cesta. Ostatak stanovništva od oko 40.000 su nomadi.

Klima je pustinjska i prilično suha, s vrlo malo padavina i ponekad godinama ne padne ni kap kiše. Domicilno stanovništvo je nomadsko i islamske vjeroispovjesti, a dobar dio njih je krajem 1975. i početkom 1976. pobjegao u izbjegličke kampove koje vodi Polisario.

## Reference

## Vanjske veze
* ''Saguia el-Hamrar''
Río de Oro

**Río de Oro** (arapski: الساقية الحمراء‎ - *Wādī Al-Dhahab*, dosl. crveni kanal) je jedna od dvije geografske regije u Zapadnoj Sahari (druga je Saguia el Hamra).

## Geografija
Río de Oro se proteže po jugu na površini od 184.000 km², od poluotoka Nouadhibou (Cabo Blanco) u Mauritaniji sve do 26° paralele geografske širine na sjeveru, nedaleko od rta Bojador. Klima je pustinjska i vrlo suha, gotovo bez padavina, s ekstremnim temperaturnim varijacijama u unutrašnjosti od oko 0 °C noć]]u do skoro 50 °C u popodnevnim satima.

Administrativni centar regije Dakhla (donedavno Villa Cisneros) ima malu luku, ali nema pitke vode pa se ona mora dovoziti. Regiji su ime dali Portugalski moreplovci po Zlatnoj rijeci (Río de Oro), uskom zaljevu Atlanskog oceana kod Dakle, budući da su tu trgovali s domorocima koji su im plaćali zlatnim prahom.

## Historija
Španjolska je 1880-ih zatražila i dobila mandat za protektorat nad obalnom zonom, a nakon njenog povlačenja 1976. jug regije je zaposjela mauritanijska vojska, a sjever marokanska. Njihovu prisutnost osporavali su gerilci Polisarija. Mauritanija se 1979. odrekla teritorijalnih pretenzija i povukla iz sukoba, pa je tada Maroko zaposjeo i anektirao i jug regije. Polisario se nastavio boriti protiv marokanske okupacije sve do septembra 1991. kada je pod okriljem Ujedinjenih Naroda dogovoren prekid vatre. Većinsko domicilno stanovništvo su Berberi, nomadi i muslimani po vjeroispovjesti. Dobar dio njih je pobjegao u izbjegličke kampove koje je podigao Polisario po Alžiru.

## Reference

## Vanjske veze
* ''Río de Oro''
Ras Nouadhibou

**Ras Nouadhibou** (španjolski: *Cabo Blanco*, arapski: رأس نواذيبو, *Wad ad-Dahab*) je poluotok u Atlanskom oceanu na granici Zapadne Sahare i Mauritanije.

## Geografija

Relativno uski komad kopna proteže se u dužinu nekih šesdeset kilometara u smjeru sjever-jug, širok od 4 do 7 km. S kopnom je povezan na sjeveru gdje se nalazi današnji zapadnosaharski grad duhova La Güera, nešto južnije uz obalu zaljeva leži mauritanijski grad Nouadhibou (Port-Étienne).

Do poluotoka su još od 14. i 15. vijeka doplovljavali ribari sa Kanara, zbog njih je Španjolska kasnije pokazala interes za Zapadnu Saharu. Cabo Blanco je danas jedino mjesto na svijetu gdje egzistira mala kolonija sredozemnih medvjedica. Kolonija je bila ugrožena 1997. kad je 2/3 jedinki uginulo, ali se danas uspješno oporavila.

## Reference

## Vanjske veze
* ''Ras Nouadhibou''
El Marsa

**El Marsa** (arapski: المرسى‎), zvana i *Playa de Aaiún*, *Port of Laayoune* ili *Port of Aaiun*, lučki je grad od 17.917 stanovnika, smješten na sjeveru Zapadne Sahare. Nad gradom od 1976. kontrolu ima Kraljevina Maroko, a pravo polaže Saharska Arapska Demokratska Republika.

## Geografija
El Marsa leži na obali Atlanskog oceana, udaljena tridesetak kilometara jugozapadno od El Aaiúna.

## Historija
El Marsa je niknula 1963. nakon otkrića velikih količina fosfata koji se počelo iskapati 1972. godine. Tad je podignuta pokretna traka za transport rude duga 105 kilometara, od Marse do rudnika kod Bucre. Istovremeno je građena luka s lukobranom i dokom koji može prihvatiti brodove duge do 150 m, gaza od 6,4 do 7,6 m. Za vrijeme gerilskog rata koji je vodio Polisario protiv Maroka, pokretna traka je često bila oštećena. Traka je toliko velika da je jedna od rijetkih građevina vidljiva iz Međunarodne svemirske stanice.

## Pobratimski gradovi
*  Castro Urdiales, Španjolska
*  San Sebastián, Španjolska

## Reference

## Vanjske veze

* ''Laayoune'' na portalu Fleetmon  
* ''Playa de Aaiún'' na portalu Mapcarta
Ubice mog oca (sezona 3)

Treća sezona TV-serije *[[Ubice mog oca]]* je premijerno emitovana na programu srpske TV-mreže Top TV od 11. novembra 2018. godine do 21. januara 2019. godine.

## Radnja sezone
Inspektor Aleksandar Jakovljević rešava novi slučaj - slučaj ubistva uglednog lekara koji ide u nekoliko pravaca sa neočekivanim preokretom na kraju. I ovde se opisuje tj. zahvata odnos ličnog i javnog odseka u oblasti zdravstva. Uporedo sa tim, odvija se veliki rat između narko klanova oko borbe za prevlast na tržištu droge od čega Marjanović dugo pokušava da skloni Aleksandra, ali je to nemoguće. Prošlost od koje se Aleksandar još nije oporavio, smrt njegovog oca Mileta, ponovo kuca na vrata jer saznaje bolnu istinu koja menja sve.

## Uloge
### Glavna postava
*Vuk Kostić ... Aleksandar Jakovljević
*Marko Janketić ... Mirko Pavlović
*Tihomir Stanić ... Predrag Marjanović
*Nina Janković Dičić ... Jelena
*Miodrag Radonjić ... Zoran
*Slavko Štimac ... Sava
*Slavko Štimac ... Miško
*Elizabeta Đorevska ... Olja Jakovljević

### Povremena postava
Dejan Josić kao Dr.Dimitrijević

## Epizode





## Napomena

## Vanjske veze
* na stranici IMDb
Ukrajinska katolička crkva

**Ukrajinska katolička crkva** se može odnositi na:
* Ukrajinska rimokatolička crkva
* Ukrajinska grkokatolička crkva
* Ukrajinska pravoslavna grkokatolička crkva
Agadir

**Agadir** (berberski: ⴰⴳⴰⴷⵉⵔ, arapski: أكادير) je lučki grad na jugozapadu Maroka od 421.844 stanovnika.

On je i administrativni centar Regije Souss-Massa (nekadašnja Regija Souss-Massa-Draâ)-

## Geografija
Agadir leži 10 km sjeverno od ušća rijeke Sus u Atlanski ocean.

## Historija
Postoji velika vjerojatnost da se na mjestu današnjag grada nalazio rimski **Portus Risadir**. Pouzdano se zna da su između 1505. i 1541. njime vladali Portugalci koji su ga zvali *Santa Maria*. Nakon njih zavladali su sultani iz dinastije Sadida.

Kad se je u ljeto 1911. ispred obale pojavila njemačka topovnjača Panther kako bi zaštitila njemačke interese, nastupila je Marokanska kriza, jer su se do usijanja zaoštrili francusko-njemački odnosi. Nakon tog su 1913. francuske trupe 
zauzele grad pa je i Agadir kao i ostatak Maroka bio pod francuskom vlašću sve do 1956.

Moderni razvoj grada započeo je nakon izgradnje luke 1914., melioracije doline Sus, razvojem rudarstva po unutrašnjosti i podizanjem tvornica ribljih konzervi. 

Agadir je postao vijest dana 1960. kad je u dva razorna potresa i plimnom valu nakon tog grad gotovo sravnjen sa zemljom, pritom je poginulo 12.000 ljudi. Nakon tog izgrađen je novi centar grada južnije od historijskog centra.

## Privreda
Agadir je grad Prehrambene industrije i ribarstva. Regija oko Agadira sastoji se od dviju dolina (istočne i zapadne)  rijeke Sus, zatvorene planinama Visokog Atlasa i Antiatlasa. U toj plodnoj navodnjavanoj dolini prvenstveno se uzgajaju žitarice (najviše ječam), 
agrumi i masline Dobro je razvijeno i stočarstvo: ovce, koze, goveda, i po dolini i po planinama.

## Transport
Dobrom asfaltnim cestom N1 povezan je sa Safijem, a sa Marakešom i autoputem A7. Dvadesetak 10 km jugoistočno od grada nalazi se međunarodni aerodrom Al Massira (IATA: AGA, IATA: GMAD)

## Pobratimski gradovi

## Reference

## Vanjske veze

* ''Agadir'' (službene stranice)  
* ''Agadir''  
* ''Agadir''
Nouadhibou

**Nouadhibou** (arapski: نواذيبو), sve donedavno poznat po svom francuskom imenu **Port-Étienne**, je grad na sjeverozapadu Mauritanije od 118,167 stanovnika.

## Geografija
Nouadhibou leži na jugu atlanskog poluotoka Ras Nouadhibou i to na njegovoj mirnijoj istočnoj obali okrenutoj prema zaljevu. Sedamdesetak km sjeveoistočno nalazi se granica sa Zapadnom Saharom.

## Historija
Grad je osnovan 1907. kao luka, a ime *Étienne* je dobio po tadašnjem francuskom ministru kolonija Eugènu Étiennu.

Kasnije se razvio kao centar za ribarenje po Atlantiku. Veliki poticaj njegovom rastu bila je 1964. kad je počela izgradnja nove luke i željezničke pruge duge 674 do rudnika željezne rude kod gradova Zouerate i F'Derick na sjeveroistoku.

Nešto južnije od grada leži Nacionalni park Banc d'Arguin velik 12.000 km², koji je 1989. uvršten na UNESCO-vu Listu mjesta svjetske baštine u Africi.

## Privreda
Za ekonomiju današnjeg grada najvažnija je luka iz koje se izvozi željezna ruda za Evropu i Sjedinjene Američke Države. Pored toga još uvijek je važno i ribarstvo.

### Transport
Pored luke i željeznice grad ima i međunarodni aerodrom (IATA: NDB, ICAO: GQPP) uz to je dobrom asfaltnom cestom RN2 dugom 450 km povezan je sa svojim glavnim gradom Nouakchottom na jugu.

## Pobratimski gradovi
*  Las Palmas de Gran Canaria, Španjolska

## Reference

## Vanjske veze

* ''Nouadhibou''  
* ''Nouadhibou''
Umukli defovi

***Umukli defovi*** je jugoslovenska muzička TV drama u produkciji RTV Beograd emitovana 1969. godine. Režirao ju je Čedomir Macura a scenario je napisao Borislav Vukić.

## Uloge

## Vanjske veze
*
Snaha (TV film)

***Snaha*** je jugoslovenska crno-bela TV drama u produkciji RTV Beograd emitovana 1969. godine. Predstavlja adaptaciju istoimenog pozorišnog komada Dejvida Herberta Lorensa. Režirao ju je Predrag Bajčetić.

## Uloge

## Vanjske veze
*
Mediala (TV film)

***Mediala*** je jugoslovenski televizijski dokumentarni film snimljen 1969. godine u produkciji RTV Beograd i režiji Božidara Vučurovića, a po scenariju Dimitrija Tasića. Posvećen je znamenitoj beogradskoj grupi likovnih umetnika poznatoj kao Mediala.

## Uloge

## Vanjske veze
*
Pravoslavlje u Siriji

Termin **Pravoslavlje u Siriji** se može odnositi na:
* Istočno pravoslavlje u Siriji,  istočnih pravoslavnih crkava, u Siriji
* Orijentalno pravoslavlje u Siriji,  orijentalnih pravoslavnih crkava, u Siriji
* bilo koji drugi oblik *pravoslavlja* u Siriji (politički, ideološki, društveni, ekonomski, naučni, umetnički)
Dukađin

**Dukađin** (*Dukagjin*) ili **Dukađini** (*Dukagjini*) se može odnositi na:
* Dukađin (Maljzi) (sq) ili *Dukađinija*, selo u opštini Maljzi (sq), oblast Kukes, Albanija
* Dukađin (Derjan) ili *Dukađinija* (sq), selo u opštini Derjan (sq), oblast Mat, Albanija

ili:
* Metohija, oblast na Kosovu i Metohiji, Srbija
* Porodica Dukađini, albanska feudalna porodica
* Kneževina Dukađini, kneževina u srednjovekovnoj Albaniji

## Povezano
* Dukađinska visoravan (en), planinska oblast u oblasti Skadar na severu Albanije
* Dukađinija (razvrstavanje) (*Dukagjini*)
Dukađinija

**Dukađinija** (*Dukagjini*) se može odnositi na:
* Dukađin (Maljzi) (sq), selo u opštini Maljzi (sq), oblast Kukes, Albanija
* Dukađin (Derjan) (sq), selo u opštini Derjan (sq), oblast Mat, Albanija

## Povezano
* Dukađini (razvrstavanje) (*Dukagjini*)
* Dukađin (razvrstavanje) (*Dukagjin*)
Ivana Lovrić (pjevačica)

**Ivana Lovrić** (Split, 14. siječnja 1992.) je hrvatska pjevačica, poznata kao vokal grupe Colonia od 2017. godine.

Ivana Lovrić je stekla stručno obrazovanje u glazbenoj školi ˝Krsto Odak˝ u Drnišu. Od 2010. godine živi u Zagrebu gdje je profesionalnu glazbenu karijeru započela 2012. godine kada je snimila duet s Lukom Nižetićem, a nakon toga u suradnji s poznatim hrvatskim tekstopiscem Fayom Buljubašićem osniva svoj prvi band u kojem ostaje do sredine 2017. godine kada je poziva Boris Đurđević da postane glavni vokal u grupi Colonia. 

Završila je Tehničko veleučilište u Zagrebu te ima zvanje inženjerka elektrotehnike.

## Vanjske veze
*Članak o Ivani Lovrić  na sibenskiportal.hr
The Daughter-in-Law

***The Daughter-in-Law*** () je drama engleskog književnika  D. H. Lawrencea, napisana u januaru 1913. Lawrence ju je opisao kao "ni tragediju ni komediju - samo obično". Radnja se događa u jednom rudarskom gradu i opisuje kako u porodicu mladog rudara Luthera Gascoynea dolazi njegova nova supruga, guvernanta, a koja će se zbog razlika u porijeklu i kulturi sukobiti sa Lutherovom majkom. Lawrenceu djelo nije bilo izvedeno ni objavljeno za žiovota. Umjesto toga je prvi put izvedena u londonskom Royal Court Theatre u produkciji Petara Gilla.

Dvije godine kasnije je TV Beograd emitirala njenu adaptaciju u obliku istoimene TV-drame.

## Likovi
* Mrs Gascoyne
* Mrs Purdy
* Joe Gascoyne
* Minnie Gascoyne
* Luther Gascoyne
* Cabman

## Reference

## Literatura
* Worthen, John *D.H. Lawrence: The Early Years 1885-1912* Cambridge: Cambridge University Press, 1991. 458-60.

## Vanjske veze
* Full text at Project Gutenberg Australia
Sirijska pravoslavna crkva

**Sirijska pravoslavna crkva** može biti:

* Pravoslavna crkva u Siriji, pod jurisdikcijom grčke pravoslavne Antiohijske patrijaršije, sa središtem u Siriji
* Sirijska orijentalno-pravoslavna crkva, miafizitska crkva sa središtem u Siriji

## Povezano
* Sirijska crkva, razvrstavanje
* Pravoslavna crkva (razvrstavanje)
Safi (Maroko)

**Safi** (berberski: Asfi / ⴰⵙⴼⵉ, arapski: أسفي, portugalski: *Safim*) je lučki grad na zapadu Maroka, od 308.508 stanovnika.

On je i administrativni centar vlastite provincije.

## Geografija

Safi leži na obali Atlanskog oceana udaljen oko 140 km jugoistočno od Marakeša.

## Historija
Safi je iznikao kao kartažanska kolonija pod imenom *Asfi*, nakon njih njime su vladali Rimljani, Vizigoti a od 11. vijeka muslimani. U to vrijeme egzistirao je kao ribat (manja utvrda) o njoj je u 13. vijeku pisao i historiograf Ibn Haldun. Od 1508. do 1541. njime vladaju Portugalci koji su izgradili citadelu. Ona danas opasuje Keshlu, dogradnju iz 18. vijeka).

Safi je prosperirao krajem 16. i početkom 17. vijeka, kad su njime vladali sultani iz dinastije Sadida.

Danas egzistira kao luka za izvoz fosfata, koji se dopremaju željeznicom iz Youssoufia.

## Privreda
Safi je i matična luka velike iribarske flote. On je i grad tekstilne, kemijske (fosfati) i Prehrambene industrije (konzerve srdela).
Tradicijski zanat Safia i njegove okolice bio je i ostao grnčarstvo.

Okolica Safia je ratarsko-stočarski kraj u kom se uzgajaju žitarice (najviše ječam) i masline i čuvaju ovce, koze i goveda.

## Pobratimski gradovi

## Reference

## Vanjske veze

* ''Safi''  
* ''Safi''
Sus (rijeka)

**Sus** (berberski: *Asif en Sus*, arapski: واد سوس ) je deveta po veličini rijeka u Maroku duga 180 km, koja se ulijeva u Atlanski ocean kod Agadira.

## Hidrografija
Rijeka Sus formira se od nekoliko vodotoka u Masivu Visoki Atlas, od tamo teče u smjeru zapada do ušća u ocean desetak km južno od Agadira. Kotlina rijeke dobro zaštićena od negativnog utjecaja Sahare planinama Anti-Atlasa je jedan od najplodnijih krajeva Maroka. Tu se uzgaja pamuk, voće, povrće i masline a dobar dio se izvozi. 

Trgovački centar kotline je grad Tarudant, a luka iz koje se ta roba izvozi je Agadir.

Na rijeci su podignuta tri velika akumulaciona jezera; Moukthar,  Aoulouz i Taroudannt, radi navodnjavanja i vodoopskrbe stanovništva.

## Izvori

## Vanjske veze

* ''Sous River'' na portalu Encyclopædia Britannica
F'Derick

**F'Derick** (arapski: فديرك ) ili Fdérik (nekad znan kao *Fort Gouraud* ili *Idjil* - *Ijill* je rudarski grad na sjeveru Mauritanije od 3,296 stanovnika.

## Geografija
F'Derick leži u brdima Sahare pored granice sa Zapadnom Saharom, na zapadnim obrocima planine Kediet ej Jill, udaljen od puno veće Zouerate tridesetak km prema zapadu.

## Historija
F'Derick je novi grad iznikao 1984. nakon što su kod nekadašnje utvrde francuske vojske *Fort Gouraud* pronađene zalihe željezne rude, koja se transportira željezničkom prugom dugom 674 km do luke Nouadhibou na Atlantiku.
Pored željezne rude u novije vrijeme iskapa se i sol.

## Reference

## Vanjske veze
* ''Fdérik''
Dram

**Dram**, ili **DRAM** ima više značenja: 
* Dram (mera za težinu)
* Jermenski dram, valuta
* Arcaški dram (prethodno *Nagornokarabaški dram*), valuta
* Dinamički RAM, memorija
KSI (zabavljač)

**Olajide William "JJ" Olatunji** (19. jun 1993. – ), poznatiji po nadimku **KSI**, je britanski komičar i reper, poznat po tome što se proslavio video-snimcima na YouTubeu, te stekao status jednog od najpopularnijih i najgledanijih youtubera na svijetu.

## Vanjske veze

* 
* 
* 
*
Siro-malankarska crkva

Termin **Siro-malankarska crkva** se može odnositi na:

* Malankarska crkva, istorijska indijska crkva zapadnosirskog obreda
* Siro-malankarska pravoslavna crkva, orijentalno-pravoslavna crkva u Indiji
* Siro-malankarska katolička crkva, istočno-katolička crkva u Indiji
Kediet ej Jill

**Kediet ej Jill** (pisana i kao *Kediet Ijill*, *Kediet Ijill*, *Kedia d'Idjil*) je najviša planina u Mauritaniji, visoka 915 metara.

## Geografija
Sahelska planina leži nedaleko granice sa Zapadnom Saharom. Postala je poznata 1952. kad su na njoj otkrivene enormne naslage kvalitetnog hematita (željezne rude). Nakon tog su na njenim obroncima izrasla su dva rudarska grada, Zouerate na istočnim i F'Derick na zapadnim.

## Izvori

## Vanjske veze
* ''Kdeyyat ej Joul'' na portalu Peakbagger
Zouerate

**Zouerate** (arapski: ازويرات) ili Zouîrât - Zouérate je rudarski grad na sjeveru Mauritanije od 44,649 stanovnika.

## Geografija
Zouerate leži u brdima Sahela pored granice sa Zapadnom Saharom, udaljen od lučkog Nouadhibou na Atlantiku 674 km.

## Historija
Zouerate je novi grad iznikao nakon što su 1952. na obližnjoj planini Kediet ej Jill pronađene velike količine kvalitetne željezne rude. Nakon tog je 1960-ih izgrađena željeznička pruga (jedina u Mauritaniji) do Nouadhibou za transport rude.

## Privreda

Za privredu Zouerata je najvažnija željezna ruda koja se izvozi. za Evropu i Sjedinjene Američke Države.

### Transport

Pored željeznice grad ima i aerodrom Tazadit (IATA: OUZ, ICAO: GQPZ) sa redovnom linijom prema Nouadhibou a sezonski i prema Casablanci.

## Reference

## Vanjske veze

* ''Zouérat''
Youssoufia

**Youssoufia** čita se Jusifija (berberski: Asfi / ⵍⵢⵓⵙⵓⴼⵢⵢⴰ arapski:  اليوسفية) je rudarski grad na zapadu Maroka od 67,628 stanovnika.

On je i administrativni centar vlastite provincije.

## Geografija
Youssoufia leži u brdima unutrašnjosti udaljena od luke Safi i Atlanskog oceana 82 km istočno i oko 105 sjeverno od Marakeša.

## Historija
Transformacija Youssoufije u grad počela je  1931. kad su sjeverozapadno od današnjeg centra pronađene velike naslage fosfata. Nakon tog izgrađena je željeznička pruga do luke u Safiju a dotadašnje selo razvilo se u rudarski grad.

## Reference

## Vanjske veze

* ''Youssoufia Information''
Atar, Mauritanija

**Atar** (arapski: أطار)  je grad u centru Mauritanije od 25.190 stanovnika. On je i administrativni centar regije Adrar i visoravni Adrar, a njegovo ime na berberskom znači planina.

## Geografija
Atar leži u sahelskoj oazi udaljen od glavnog grada Nouakchotta i Atlantika oko 439 km sjeveroistočno.

## Historija
Atar je staro trgovište na trasi karavanskog puta s džamijom iz 1674.

## Privreda
Oaza je poljoprivredno-stočarski kraj u kom se uzgajaju žitarice i datule i nomadski napasa stada koza, ovaca i goveda. Atar je poznat po ručno tkanim tepisima.

### Transport
Pored ceste koja vodi do glavnog grada Atar ima i internacionalni aerodrom (IATA: ATR, ICAO: GQPA) koji je izgradila Američka ratna avijacija još za Drugog svjetskog rata. Njime se danas služi i mauritanska vojska za obuku svojih pilota.

## Reference

## Vanjske veze

* ''Atar''
Kiffa

**Kiffa** ili **Kifa** (arapski: كيفه) je grad na jugu Mauritanije od 50,206 stanovnika.

## Geografija
Kiffa leži u sahelskoj oazi na trasi mauritanske magistrale Route de l’Espoir, udaljena od glavnog grada Nouakchotta oko 600 km prema istoku.

## Historija
Kifu su osnovali vojnici francuske kolonijalne vojske (njih osamdesetak) komandanta Arnaulda koji su se 1906. povlačili iz Malija. Svoj logor su već iduće 1907. odlučili utvrditi. Nakon tog je i guverner kolonije podigao svoju rezidenciju pa je naselje dobilo i 
administrativnu ulogu.

Život u Sahelu je izuzetno težak, jer stalno nedostaje vode kako ljudima tako i za stoku. To teško stanje i opće siromaštvo djelomično nastoji ispraviti bivša metropola Francuska koja je najavila uz pomoć Evropske Unije izgraditi modernu hibridnu termoelektranu vrijednu 23.8 miliona eura. 
Uz to *Francuski institut* (Alliance Française) koji ima filijalu u mjestu školuje dosta djece.

## Transport
Pored ceste Route de l’Espoir Kifa je povezana sa svijetom i malim aerodromom (IATA: KFA, ICAO: GQNF).

## Reference

## Vanjske veze

* ''Kiffa fête ses 100 ans !''
Ivana Lovrić (rukometašica)

**Ivana Lovrić** (Zagreb, 1. rujna 1984.), hrvatska rukometašica, članica rukometnog kluba ŽRK Samobor. Bila je i članica klubova Lokomotive iz Zagreb i francuskog Metza. Članica je  Hrvatske rukometne reprezentacije igra na poziciji srednje vanjske igračice.

Ivana Lovrić je 28. listopada 2012. godine izazvala prometnu nesreću u kojoj je poginula pješakinja. Lovrić se nije zaustavila nakon što je pregazila pješakinju na pješačkome prijelazu, već se nastavila voziti i otišla s mjesta nesreće.

## Izvori
Riders to the Sea (opera)

***Raiders to the Sea*** () je opera koju je napisao engleski kompozitor Ralph Vaughan Williams 1927. godine, a koja je premijerno izvedena u Londonu 1973. Predstavlja adaptaciju istoimene drame irskog pisca Johna Millingtona Syngea. Sastoji se od jednog čina, a radnja je smještena na otok na obali Irske i opisuje tragičnu sudbinu žene čiji svi muški članovi porodice stradaju na moru. Vaughan je libreto u cjelosti temeljio na Syngeovom tekstu.

## Uloge

## Vanjske veze
* ''Riders to the Sea'', link to full text of Synge play
Riders to the Sea (film, 1936)

***Riders to the Sea*** () je britanski crno-bijeli igrani film snimljen 1936. godine u režiji Briana Desmonda Hursta. Predstavlja adaptaciju istoimene drame irskog pisca Johna Millingtona Syngea. Radnja je smještena u udaljeno ribarsko naselje na zapadu Irske, a protagonistica, čiji lik tumači Sara Allgood, je žena koja na moru gubi muža i sve sinove.

## Uloge
*Sara Allgood ... Maurya
*Denis Johnston ... Michael
*Kevin Guthrie ... Bartley
*Ria Mooney ... Cathleem
*Shelah Richards ... Nora
*Brigit Laffey

## Reference

## Vanjske veze
*
*''Riders to the Sea'' website dedicated to Brian Desmond Hurst
* ''Riders to the Sea'' in a website dedicated to Gracie Fields
*Full restored film at YouTube
Die Gewehre der Frau Carrar

***Die Gewehre der Frau Carrar*** () je drama njemačkog pisca Bertolta Brechta premijerno izvedena u Parizu 1937. godine. Predstavlja slobodnu adaptaciju *[[Riders to the sea]]*, drame irskog pisca Johna Millingtona Syngea, a Brecht je velikim dijelom bio inspiriran i tada aktualnim španskim građanskim ratom. Radnja je smještena u andaluzijsko ribarsko selo gdje udovica Teresa Carrar pokušava svoje sinove spasiti od sudjelovanja u sukobu, dok se lokalni mještani zanimanju za oružje koje je skrivao njen na početku sukoba ubijeni muž. *Die Gewehre der Frau Carrar* je postala jedna od najizvođenijih Brechtovih drama za autorovog života.
Jahači put mora (TV drama)

***Jahači put mora*** je jugoslovenska crno-bela TV drama u produkciji TV Beograd emitovana 1969. godine. Predstavlja adaptaciju istoimenog pozorišnog komada irskog pisca Džona Milingtona Singa. Režirala ju je Ognjenka Milićević.

## Uloge

## Vanjske veze
*
Dugo sećanje

***Dugo sećanje*** je jugoslovenski crno-beli televizijski dokumentarni film snimljen 1969. godine u produkciji RTV Beograd i režiji Milana Duškovića po scenariju Dimitrija Tasića.

## Uloge

## Vanjske veze
*
Riders to the Sea

***Riders to the Sea*** () je tragedija irskog pisca Johna Millingtona Syngea premijerno izvedena u Dublinu 1904. godine. Radnja se događa na Inishmaanu, jednom od Aranskih Otoka na zapadnoj obali Irske, a nominalna protagonistica je Mauriya, žena čiji su muž i pet sinova stradali na moru; nakon što čuje da je more na obali Donegala izbacilo truplo koje bi mogao biti njeni šesti sin Michael, pokušava bez uspjeha spriječiti sedmog i posljednjeg sina Bartleya da tamo putuje. *Riders to the Sea* je Synge napisao inspiriran vlastitim boravkom na Aranskim Otocima, te je u njemu nastojao što vjernije predočiti tamošnje običaje, ali i vlastito shvaćanje ruralne Irske kao mjesta gdje usprkos nominalnog rimokatoličanstva još uvijek žive keltska poganska vjerovanja. U nastojanju za što većom autentičnošću, Synge je u tekstu koristio lokalni irsko-engleski govor.

*Riders to the Sea* je postala jedna od najpoznatijih i najuspješnijih Syngeovih drama, te je u 20. vijeku postala predmetom niza adaptacija, koje su uključivale kako Brechtovu dramu *[[Die Gewehre der Frau Carrar|Puške gospođe Carrar]]* radnjom prebačenu u Španiju za vrijeme građanskog rata, niz opera, dva igrana filma, te istoimenu TV-dramu u produkciji TV Beograd iz 1969. godine.

## Vanjske veze
* Riders to the Sea Full text of the play.
*Official legacy website of the director with filmography including Riders to the Sea
Mohammedia

**Mohammédia** čita se *Muhamedija* (berberski: ⵜⴰⵎⵓⵃⵉⵜ / Fḍala, arapski: لمحمدية‎) sve donedavno poznata kao **Fedala** je lučki grad u Maroku od 208,612 stanovnika.
On je i administrativni centar vlastite provincije.

## Geografija
Mohammédia leži na obali Atlanskog oceana udaljena 24 km sjeveoistočno od Casablance.

## Historija
Razvoj grada počeo je tokom 14. i 15. vijeka na račun luke u koju su često dolazili trgovački brodovi evropskih trgovca u potrazi za žitom i sušenim voćem. Tokom 18. i 19. vijeka njen status je i službeno institucijaliziran jer je *Fedala* i službeno postala luka za kkršćanske trgovce.

Modernu luku sa svim pratećim objektima podigli su francuski investitori nakon 1913. 
Ime grada promjenjeno je 1959., iz *Fedale* u *Mohammédia* u čast kralja (ranijeg marokanskog sultana) Muhameda V (vladao 1927.-61.). 
 
## Privreda
Današnja Mohammedia je glavna marokanska luka za trgovačke brodove, preko nje se uvozi gro nafte jer se jugozapadno od grada nalazi najveća marokanska rafinerija
Pored toga Mohammedia ima i veliku tvornicu kemikalija koja proizvodi klor i natrijev karbonat, kao i nekoliko manjih tvornica iribljih konzervi.

Uza sve to ona je i popularno ljetovalište sa velikim  kasinom.

## Pobratimski gradovi

## Reference

## Vanjske veze

* ''Mohammédia''